OpenLLM-France/wikimedia huggingface dataset:
# Unión de Pequeños Agricultores y Ganaderos

Unión de Pequeños Agricultores (UPA) és una organització agrària espanyola. Representa a més de 80.000 afiliats, un poc menys que COAG. La hi adscriu al centreesquerra o esquerra moderada.

## Història

Va néixer a principis dels vuitanta sobretot gràcies a l'impuls de Carlos Romero Herrera, ministre d'Agricultura socialista, a l'acollir militants de la Federació de Treballadors de la Terra d'UGT. Va ser dirigida fins a l'any 2005 per Fernando Moraleda Quílez, que posteriorment, després d'un breu període en el Ministeri d'Agricultura com a Secretari General d'Agricultura i Alimentació, va passar a ser secretari d'Estat de Comunicació en la VIII Legislatura d'Espanya, ja que va abandonar amb l'inici de la IX Legislatura d'Espanya i actualment és diputat del PSOE per la província de Ciudad Real.
En el VI Congrés Federal d'UPA, celebrat al novembre de 2005, va ser escollit Lorenzo Ramos Silva com a Secretari General de l'organització. Pertanyent al sindicat des de la seva creació, en 1987, Ramos va néixer a Badajoz en 1958, està casat i té dos fills i es dedica a l'explotació de fruites, flors i plantes d'hivernacle. En l'actualitat, UPA lidera un esdeveniment amb una important repercussió mediàtica, el "Primer Dia de l'Orgull Rural", que va ser presentat el 2 de desembre de 2006 a Madrid amb un gran acte festiu i reivindicatiu amb el qual arrencava la campanya informativa que sota el lema "Orgull Rural-Camp Viu" es desenvolupen actes en tota la geografia espanyola. L'objectiu de l'organització és reivindicar la professió dels petits i mitjans agricultors i ramaders i la manera de vida del món rural.

## Referències

* Qui és qui en el camp espanyol, article de Paloma Cervilla al diari ABC.

## Enllaços externs

* Web de l'organització
# Unión Sporting Club

* No s'ha de confondre amb Unión Sport Club.
El Unión Sporting Club fou un club de futbol gallec de la ciutat de Vigo.
El club va ser fundat el 1922 com a resultat de la fusió de Comercial Football Club i Victoria Sport Club. El seu major èxit arriba la temporada 1933-34, en la qual guanyà a Tercera Divisió i juga a Segona la temporada 1935-36. El club desaparegué el 1937.

## Temporades

| Temporada | Divisió | Posició |
| 1932/33 | 3a Divisió | 2n |
| 1933/34 | 3a Divisió | 1r |
| 1934/35 | Regional | 4t |
| 1935/36 | 2a Divisió | 8è |
| 1936/37 | Regional | N/A |

## Palmarès

* Tercera Divisió espanyola: 1933/34
* Campionat de Galicia: 1934/35

## Referències

* ↑ Mundo Deportivo, 6 novembre de 1935, Pàgina 1
* ↑ La Futbolteca Història (castellà)
# Unión Social-Demócrata Española

Unión Social-Demócrata Española va ser un partit polític espanyol fundat el 1974 per Dionisio Ridruejo, de tendència reformista liberal, que propugnava la conversió d'Espanya en una democràcia. Va formar part de la Plataforma de Convergència Democràtica i va ser un dels dos partits integrants de la Federació Social Demòcrata però va abandonar el projecte al gener de 1977, dissolent-se la formació al novembre de 1979.
# Roque Olsen

Roque Germán Olsen Fontana, més conegut simplement com a Roque Olsen, (Sauce de Luna, Argentina, 9 de setembre de 1925 - Sevilla, Andalusia, 15 de juny de 1992) va ser un futbolista i entrenador de futbol argentí, nacionalitzat espanyol.

## Biografia

Com a futbolista va fer les primeres passes al Club Atlético Patronato de la Juventud Católica on hi va jugar fins que el 1949 fou traspassat al Club Atlético Tigre. Després passaria a ser de Racing Club. Posteriorment va arribar al Reial Madrid, on va jugar amb els seus compatriotes Di Stéfano i Rial, formant la davantera més productiva del Reial Madrid. El Córdoba Club de Fútbol va ser el club en el qual es va retirar com a futbolista.
Com a entrenador va iniciar la seva carrera al Còrdova CF, el 1957. La temporada 1961-1963, va aconseguir el primer ascens del club a la Primera Divisió, en guanyar 0-4 al Recreativo de Huelva a l'estadi Municipal de Huelva. El 1987 tornaria a dirigir l'equip blanc-i-verd, ja a la 2a Divisió B.
Va dirigir dues temporades el Futbol Club Barcelona: la 1965-1966 i la 1966-1967. En la seva primera temporada l'equip va quedar tercer en la lliga espanyola, però va guanyar la Copa de Fires davant del Reial Saragossa. En la seva segona temporada no va aconseguir guanyar cap títol i la directiva barcelonista el va substituir per Salvador Artigas. Com a entrenador és recordat per la seva fèrria disciplina. En la seva etapa barcelonista va fer arribar un informe a la directiva al qual aconsellava que el club prescindís de Carles Rexach, ja que, segons l'opinió d'Olsen, Rexach no servia per al futbol.
També va entrenar el Sevilla FC en dues etapes, en les temporades 1974-1976 i 1988-1989, el Reial Saragossa, i la Unión Deportiva Las Palmas, entre d'altres equips.

## Enllaços externs

* Fitxa a lfp.es
* Fitxa a lfp.es com a entrenador
* Biografia al lloc web del F.C. Barcelona Arxivat 2011-06-25 a Wayback Machine.
* Imatges de Roque Olsen a Facebook
# Roberto Monrabal Percha

Roberto Monrabal Percha (Vilamarxant, 23 d'agost de 1990), també anomenat Monrabal, és un expilotari valencià d'Escala i corda, que jugà de punter i de mitger. Va debutar el 2005 al trinquet de Llíria i es va retirar el 2021, als 30 anys.

## Palmarés

| A. | competició | rest | adversaris |
| 2022 | 2a Lliga 2 d'Escala i Corda | José Salvador | Francés i Bueno |
* Escala i corda:
** Campió de la promoció de Caixa Popular 2008, 2009.
** Campió de la Copa Diputació: 2013
** Subcampió de la Copa Diputació: 2014
* Campió de la Lliga Professional de 2013-14
** Campió de la Copa Diputació d'Alacant 2014
* Subcampió de la Lliga Professional de 2014-15
** Campió de l'individual sub-23 2012
** Campió de la Lliga Professional de 2016-17

## Referències

* ↑ ««Con la pilota no se ha cuidado la marca. Hay que darle una vuelta»». Las Provincias, 05-06-2016.
* ↑ «Monrabal II deja la pilota de élite: «Me gusta más que comer, pero busco una estabilidad económica»». Las Provincias, 26-01-2021. [Consulta: 26 gener 2021].
* ↑ «Salelles II i Bossio guanyen la Lliga 2 de raspall». Àpunt Mèdia, 16-04-2022. [Consulta: 18 abril 2022].
* ↑ «Fitxa de Monrabal». ValNet, 20-02-2017. Arxivat de l'original el 2017-02-20 [Consulta: 20 febrer 2017].
* ↑ «Crónica del Deporte Valenciano 2013». LevanteEMV-Superdeporte, 01-03-2017, pàg. 199.
# Rubén Bejarano Ferreras

Arsenio Rubén Bejarano Ferreras (Madrid, 17 de gener de 1974) és un polític espanyol. Va ser diputat autonòmic a la desena legislatura de l'Assemblea de Madrid.

## Biografia

Va néixer el 17 de gener de 1974 a Madrid.
Candidat nombre 11 de la llista de Esquerra Unida-Els Verts (IU-LV) per a les eleccions a l'Assemblea de Madrid de maig de 2011, va resultar elegit diputat de la novena legislatura del Parlament regional.
Escollit regidor de l'Ajuntament de Leganés a les eleccions municipals de maig de 2015, a l'octubre de 2015 va entrar en l'equip de govern de l'alcalde Santiago Llorente (PSOE) com a regidor encarregat de l'Àrea d'Ocupació i Desenvolupament Local. Anteriorment coordinador d'Esquerra Unida a Leganés, el 2017 es va adherir a la plataforma Actúa impulsada per Gaspar Llamazares i Baltasar Garzón (previ pas d'una afiliació intermèdia en Esquerra Oberta).

## Referències

* ↑ «Ilmo. Sr. D. Arsenio Rubén Bejarano Ferreras». Assemblea de Madrid. Arxivat de l'original el 2018-07-22. [Consulta: 22 juliol 2018].
* ↑ Junta Electoral Provincial de Madrid: «Elecciones a la Asamblea de Madrid 2011. Publicación candidaturas. Fase proclamación». Boletín Oficial de la Comunidad de Madrid, 97, 26-04-2011, pàg. 35-77. ISSN: 1989-4791.
* ↑ Bécares, Roberto «En la empresa del suelo de Leganés todo queda en casa». El Mundo, 30-01-2016.
* ↑ «El alcalde socialista de Leganés incorpora miembros de IU al Gobierno municipal». ABC, 06-10-2015.
* ↑ «El diputado regional Rubén Bejarano anuncia su candidatura a Primarias de IU». La Información, 03-03-2016. Arxivat de l'original el 2018-07-22 [Consulta: 22 juliol 2018].
* ↑ «El concejal Rubén Bejarano se integra en el nuevo partido de Baltasar Garzón». Leganews, 2017.
# Rodulfus Glaber

Rodulfus Glaber o Raül Glaber (985–1047) va ser un monjo i cronista francès del segle xi.

## Vida

Glaber va néixer el 985 a la Borgonya. A instàncies del seu oncle, monjo de Saint-Léger-de-Champeaux, Glaber va ser enviat a un monestir als dotze anys, però finalment va ser expulsat per desobediència. Va passar gran part de la seva vida passant d'un monestir a un altre.
Després va entrar a l'abadia de Moutiers-Saint-Jean a prop de Dijon, i cap a l'any 1010, es va unir a l'abadia de Sant Benigne. Allí va conèixer al clergue reformista del Piemont, l'abat Guillem de Volpiano. El 1028 va viatjar a Itàlia amb Volpiano, que el va animar a escriure el que es convertiria en la seva obra mestra, la Historiarum libri quinque ab anno incarnationis DCCCC usque ad ann MXLIV ("Història en cinc llibres des del 900 dC fins al 1044 dC"). La crònica estava dedicada a l'abat de Cluny, Odiló. Avui resten alguns manuscrits de la Historiarum, inclosa la còpia original de l'autor.
Com a segona obra, Rodulfus va escriure una biografia de Volpiano, que va sorgir probablement poc després de la seva mort el 1031. Aquell any, es va traslladar a l'Abadia de Sant Germà d'Auxerre. Quan va acabar l'obra, va retornar a Cluny on va morir el 1047.

## Obra

Glaber és més conegut per l'Historiarum, que es creu que va començar a escriure durant la seva etapa a l'Abadia de Cluny cap al 1026 i va completar-la a l'Abadia de Sant Germà d'Auxerre un temps després. Inicialment destinada a ser una història eclesiàstica, Glaber se centra en els esdeveniments al centre de França, però també parla de llocs més llunyans com Escòcia o el sud d'Itàlia.
Els escrits de Glaber sovint simpatitzaven amb els defensors de la reforma de l'església d'aquesta època, inclosos Enric II, Enric III i Robert II de França, mentre que criticaven altres com Conrad II i el papa Benet IX. Com a font d'esdeveniments, l'obra té un valor limitat per la seva insuficiència cronològica i geogràfica, però és significativa com a document d'història cultural per a la moral i els costums del segle xi.
També va escriure una hagiografia de Guillem de Volpiano, la Vita Sancti Guillelmi Abbatis Divionensis.
Grans extractes de les seves obres són citats i tractats a l'any 1000 de l'autor francès Georges Duby. Historiarum es va publicar per primera vegada el 1596 a partir d'un manuscrit propietat de Pierre Pithou, com a part d'una col·lecció d'onze cròniques medievals

## Referències

* ↑ Torres, Juana. «El cronista del año mil: Raúl Glaber». Arxivat de l'original el 16 de maig 2017. [Consulta: 30 desembre 2019].
* ↑ «Radulfus Glaber». britannica.com. [Consulta: 30 desembre 2019].
* ↑ «Raoul Glaber». newadvent.org. [Consulta: 30 desembre 2019].

## Bibliografia

* Raül Glaber. "Paris, Bibliothèque nationale de France, fonds lat., ms. 5390, ff.222r-230r". Vita Domni VVillelmi Abbatis primi Fiscannensis
# Àssad (tribu)

Els Àssad foren un antic poble àrab que vivia a l'oest dels Tanukh a l'Aràbia central.
Segurament van emigrar amb els tanukh al segle iii cap a la regió de l'Eufrates. Els lakhmides per no esmentar als tanukh, que havien governat abans que ells a Hira, parlaven dels al-Asadayn (els dos Asad). Van estar sotmesos als lakhmides fins a l'arribada de l'islam. Llavors es van traslladar al sud (sud-est) d'Hauran (Hawran) fins a Aràbia i van originar el Banu l-Kayn, encara que una part es va fusionar amb els tanukh.
# Passer griseus

El pardal gris (Passer griseus) és un ocell de la família dels passèrids (Passeridae).

## Hàbitat i distribució

Habita boscos i hàbitats humanitzats de l'Àfrica subsahariana, des del Senegal i Gàmbia cap a l'est fins fins a Eritrea, i cap al sud fins a Angola i Zàmbia.

## Referències

* ↑ «Passer griseus». Cercaterm. TERMCAT, Centre de Terminologia. Rev. 20/02/2022(català)
# Gjon's Tears

Gjon Muharremaj (Broc, 29 de juny del 1998), més conegut com a Gjon's Tears, és un cantautor suïssoalbanès.

## Biografia

El 2011, Muharremaj va participar en la primera temporada d'Albanians Got Talent, on va acabar en tercer lloc. Un any després, va arribar al semifinal del concurs Die grössten Schweizer Talente. El 2019 va participar en la vuitena temporada de The Voice: la plus belle voix francesa, on va arribar a la semifinal amb l'equip de Mika.
Va ser seleccionat internament per representar Suïssa al Festival de la Cançó d'Eurovisió 2020. Hauria participat amb la cançó Répondez-moi al festival, que s'hauria celebrat a la ciutat neerlandesa de Rotterdam en cas de no haver sigut cancel·lat per la pandèmia per coronavirus de 2019-2020. Per això, la televisió pública suïssa li va donar l'oportunitat de fer-ho l'any següent, aquesta vegada amb el tema Tout l'univers.

## Referències

* ↑ «Gjon’s Tears to return to represent Switzerland in 2021» (en anglès). Escxtra, 20-03-2020. [Consulta: 11 març 2021].
* ↑ «Interview with Gjon's Tears about his Eurovision 2021 entry Tout l’Univers» (en anglès). Eurovision.tv, 10-03-2021. [Consulta: 11 març 2021].
# Xato de Museros

Vicent Ruiz Sanfélix (Museros, 1932 - 22 de febrer de 2021) fon un pilotaire valencià, considerat el millor punter i mitger de la història, i que junt a Ferreret i Ruiz de Museros va formar el trio de ferro durant la dècada de 1950.
Debutà el 1948 a Massamagrell, quan anà com a públic a una partida i el cridaren a completar un trio. Feu bona actuació i prompte el cridaren a debutar a Pelayo. Va retirar-se el 27 de març de 1976, quan una pilotada a Moncofa el fa perdre un ull.

## Referències

* 1 2 3 4 «El Xato de Museros, llegenda viva del «trio de ferro»» (en catalan). [Consulta: 23 febrer 2021].
* 1 2 Soldado, Alberto. «La tragedia que estuvo a punto de repetirse». Levante-EMV, 26-04-2017. [Consulta: 23 febrer 2021].
* ↑ «DESCANSA EN PAU VICENT, DESCANSA EN PAU XATO DE MUSEROS», 22-02-2021. [Consulta: 23 febrer 2021].
* ↑ La más grande de las hazañas Francisco Ruiz Forner, ´Ruiz de Museros´, conquistó el título de Escala i Corda de 1972 tras una operación de cáncer de laringe - reportatge a Levante-EMV del 22 de març de 2015
# Kilmarnock

Kilmarnock (en gaèlic escocès Cill Mheàrnaig) és una ciutat que forma part del consell municipal de East Ayrshire, a Escòcia. La ciutat està situada a la riba del riu Irvine. Entre altres poblacions, està agermanada amb Santa Coloma de Gramenet.

## Vegeu també

* Kilmarnock Football Club
# Kırıkkale

Kırıkkale és la capital de la província de Kırıkkale a la regió d'Anatòlia Central de Turquia. Està situada 80 km a l'est d'Ankara. Segons el cens del 2000, la població de la província era de 280.834 habitants, dels quals 192.705 vivien a la ciutat de Kırıkkale. El nom de la ciutat significa castell trencat.
La ciutat de Krkkale està situada en la línia de ferrocarril que va de Kayseri a Ankara prop del Kızılırmak a Turquia central. Anteriorment un poble, deu el seu ràpid ascens en població principalment a l'establiment de molins d'acer durant els anys 1950. Aquestes fàbriques (de les més grans del país), estan especialitzades en aliatges d'acer d'alta qualitat i maquinària. Durant els anys 1960 s'hi afegiren plantes de productes químics.
La Universitat de Kırıkkale es troba en aquesta ciutat.

## Història

El nom de la ciutat, suposadament, prové de "Kırık" un poble situat a 3 km al nord de la ciutat, combinat amb un altre nom, "Kale", que significa castell; al centre de la ciutat, els dos s'ajuntaren per donar lloc a 'Kırıkkale'.
Els primers pobladors van arribar durant el segle xvi, quan tribus turques provinents de l'est s'instal·laren a Anatòlia Central.

## Geografia

Kırıkkale està situada a la Regió d'Anatòlia Central de Turquia, prop del Kızılırmak (que traduït significa Riu Vermell). El riu es fa servir per produir arròs per a l'economia turca. La vegetació natural de Kırıkkale és estepària i té moltes vinyes.

### Clima

Kırıkkale té un clima continental (segons la Classificació climàtica de Köppen Dsa) i semidesert (segons la Classificació climàtica de Köppen Bsk), amb hiverns freds i amb neu i estius calorosos i secs. Les precipitacions ocorren principalment durant la primavera i la tardor.

## Notes

* ↑ «Adrese Dayalı Nüfus Kayıt Sistemi (ADNKS)-Nüfus Sayımı Sonuçları» (en turc). Arxivat de l'original el 2015-09-20. [Consulta: 6 setembre 2010].
* ↑ . GeoHive. «Statistical information on Turkey's administrative units». Arxivat de l'original el 2012-03-18. [Consulta: 19 març 2008].
* 1 2 http://www.allaboutturkey.com/kirikkale.htm%7Ctitle= All About Turkey|date= març del 2011

## Referències

* Falling Rain Genomics, Inc. «Geographical information on Kırıkkale, Turkey». [Consulta: 16 març 2008].

## Enllaços externs

* Web oficial del governador del districte (turc)
* Lloc web oficial de l'ajuntament (turc)
# Kıvanç Tatlıtuğ

Kıvanç Tatlıtuğ (Adana, 27 d'octubre de 1983) és un model i actor turc. Ha guanyat el tìtol mascle en Best Model of Turkey 2002. Des del 19 de febrer de 2016 està casat amb l'estilista turca Başak Dizer.

## Filmografia

Sinema :
| Any | Tìtol | Rol | Notes |
| 2007 | Amerikalılar Karadeniz'de 2 | Muzaffer | |
| 2010 | Oyuncak Hikayesi 3 | Ken | Actor de veu |
| 2013 | Kelebeğin Rüyası | Muzaffer Tayyip Uslu | Millor actor (Premis de l'Associació de Guionistes de Turquia) |
| TV ||||
| Yıl | Başlık | Rolü | Notlar |
| 2005-2007 | Gümüş | Mehmet Şadoğlu | |
| 2007-2008 |
| 2007-2008 | Menekşe ile Halil | Halil Tuğlu | |
| 2008-2010 | Menekşe ile Halil | Halil Tuğlu |
| 2008-2010 | Aşk-ı Memnu | Behlül Haznedar | Premis Altın Kelebek, Millor actor Premi Elle d'home d'estil (a Turquia) |
| 2011-2013 | Kuzey Güney | Kuzey Tekinoğlu | Premis Altın Kelebek, Millor actor |
| 2014 | Kurt Seyit ve Şura (sèrie) | Kurt Seyit | |
| 2016 | Siyah-Beyaz | | |
| Com convidat a la TV ||||
| Any | Tìtol | Rol | Notes |
| 2006 | Acemi Cadı | | Un episodi |
| 2010 | Ezel | Ramiz Karaeski | Episodis: "Hiçbir Şeyi Olmayan Adam" i "İmkansız" |

## Referències

* ↑ «Kıvanç Tatlıtuğ 32 yaşında» (en turc). [Consulta: 18 gener 2021].
* ↑ «Kıvanç Tatlıtuğ kimdir?» (en turc). [Consulta: 18 gener 2021].

## Enllaços externs

* Kıvanç Tatlıtuğ a IMDb
# Kısır

Kısır és un plat de la cuina turca, fet amb bulgur, verdures i salça com ingredients bàsics. Es pot considerar un meze, un acompanyament o una amanida.

## Vegeu també

* Tabulé

## Referències

* ↑ Margaret Parker; Sharon Thomas Superfoods Cookbook: Great Superfoods for the Superfoods Diet. Speedy Publishing LLC, 23 octubre 2013, p. 88–. ISBN 978-1-63287-237-1.
* ↑ «Bank holiday special: A picnic with a twist» (en anglès), 27-04-2009. [Consulta: 18 gener 2021].

## Enllaços externs

* Ghillie Basan; Jonathan Basan. Classic Turkish Cookery. I.B. Tauris Publishers, 1995, p. 51. ISBN 978-1-86064-011-7.
# Krebs

Krebs és una ciutat dels Estats Units a l'estat d'Oklahoma. Segons el cens del 2000 tenia 2.051 habitants.

## Demografia

Segons el cens del 2000, Krebs tenia 2.051 habitants, 858 habitatges, i 560 famílies. La densitat de població era de 232,2 habitants per km².
Dels 858 habitatges en un 33,9% hi vivien nens de menys de 18 anys, en un 47,3% hi vivien parelles casades, en un 15,3% dones solteres, i en un 34,7% no eren unitats familiars. En el 31,5% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3.
Per edats la població es repartia de la següent manera: un 27,3% tenia menys de 18 anys, un 9,7% entre 18 i 24, un 28,6% entre 25 i 44, un 21,6% de 45 a 60 i un 12,8% 65 anys o més.
L'edat mediana era de 34 anys. Per cada 100 dones de 18 o més anys hi havia 86,8 homes.
La renda mediana per habitatge era de 24.514 $ i la renda mediana per família de 31.641 $. Els homes tenien una renda mediana de 27.321 $ mentre que les dones 17.235 $. La renda per capita de la població era de 13.042 $. Entorn del 16,6% de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Krebs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Krebs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# L'Alqueria

«L'Alqueria» té aquests significats:
* Geografia:
** l'Alqueria d'Asnar, municipi del Comtat.
** l'Alqueria de la Comtessa, municipi de la Safor.
** l'Alqueria Blanca, o s'Alqueria Blanca, nucli de població de Santanyí, a Mallorca.
* Televisió:
** L'Alqueria Blanca (sèrie de televisió), sèrie de Canal 9.
# L'Esquei

L'Esquei és un paratge del terme municipal de Castellcir, a la comarca del Moianès.
Està situat al sud de la urbanització de la Penyora, al nord-oest i oest de la Tuna, al nord del Pas de la Tuna. És a la dreta del torrent de Sauva Negra i al nord-est de la Feixa de la Baga, a llevant de la masia de la Talladella. Forma una cinglereta a migdia i dessota de la casa situada més al sud de la urbanització esmentada.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* L'Esquei en el seu entorn, a l'Institut Cartogràfic de Catalunya
# L'Om (Monistrol de Calders)

L'Om fou una masia, actualment quasi del tot desapareguda, del sud del terme municipal de Monistrol de Calders, al Moianès, a prop del límit amb Granera.
En subsisteix una tina, única resta de la masia, i un paller sense teulada, però ben conservat pel que fa a les parets mestres. És, tanmateix, un paller ja del segle xx. Prop de la masia, sota seu i al costat de llevant, queda un pou medieval. Sembla que estigué habitada fins als anys quaranta o cinquanta del segle xx, tot i que apareix documentada ja en temps medievals.
El mas de l'Om dona nom al torrent -o riera- de l'Om, nom que rep dins del terme monistrolenc el torrent de la Roca, que neix en terme de Granera. D'aquesta masia procedeix el llinatge Om, sovint escrit Hom, encara present entre els habitants de Monistrol de Calders.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# L'Om (Lladurs)

L'Om és una masia situada al poble de Lladurs, al municipi del mateix nom, al Solsonès, documentada des del 997.

## Enllaços externs

   * Fototeca del Solsonès: Article referit a aquesta masia

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95.